**דף עבודה: עבודה זרה בישראל**

**מדרש תמונה: ירבעם בן נבט**

התבוננו בתמונה שלפניכם וקראו את הקטע מתוך מלכים א. מצאו את הפסוק המתקשר לתמונה וצטטו אותו במקום המיועד לכך מתחת לתמונה. הסבירו מה הבעייתיות במעשה שמתואר בפסוק זה.

**ירבעם בן נבט, מלכים א פרק יב פסוקים כו-לא:**

כו**וַיֹּאמֶר יָרָבְעָם בְּלִבּוֹ: 'עַתָּה תָּשׁוּב הַמַּמְלָכָה לְבֵית דָּוִד.** כז**אִם יַעֲלֶה הָעָם הַזֶּה לַעֲשׂוֹת זְבָחִים בְּבֵית ה' בִּירוּשָׁלִַם, וְשָׁב לֵב הָעָם הַזֶּה אֶל אֲדֹנֵיהֶם, אֶל רְחַבְעָם מֶלֶךְ יְהוּדָה, וַהֲרָגֻנִי וְשָׁבוּ אֶל רְחַבְעָם מֶלֶךְ יְהוּדָה'.**כח**וַיִּוָּעַץ** [התייעץ] **הַמֶּלֶךְ, וַיַּעַשׂ שְׁנֵי עֶגְלֵי זָהָב וַיֹּאמֶר אֲלֵהֶם: 'רַב לָכֶם** [די לכם] **מֵעֲלוֹת יְרוּשָׁלִַם, הִנֵּה אֱלֹהֶיךָ יִשְׂרָאֵל אֲשֶׁר הֶעֱלוּךָ מֵאֶרֶץ מִצְרָיִם'.**כט**וַיָּשֶׂם אֶת הָאֶחָד** [מעגלי הזהב] **בְּבֵית אֵל וְאֶת הָאֶחָד נָתַן בְּדָן.**ל**וַיְהִי הַדָּבָר הַזֶּה לְחַטָּאת. וַיֵּלְכוּ הָעָם לִפְנֵי הָאֶחָד עַד דָּן.**לא**וַיַּעַשׂ אֶת בֵּית בָּמוֹת, וַיַּעַשׂ כֹּהֲנִים מִקְצוֹת הָעָם אֲשֶׁר לֹא הָיוּ מִבְּנֵי לֵוִי.**



הפסוק הקשור למתואר בתמונה:

האם המעשה המתואר תואם את החוקים שלמדנו מספר דברים או מנוגד להם? הסבירו

צלמית של שור מוויקיפדיה ב[קישור](https://he.wikipedia.org/wiki/%D7%97%D7%98%D7%90_%D7%94%D7%A2%D7%92%D7%9C#/media/File:Samuel_and_Saidye_Bronfman_Archaeology_WingDSCN5106.JPG) זה.

**דף עבודה: עבודה זרה בישראל**

**מדרש תמונה: אחאב בן עמרי**

התבוננו בתמונה שלפניכם וקראו את הקטע מתוך מלכים א. מצאו את הפסוק המתקשר לתמונה וצטטו אותו במקום המיועד לכך מתחת לתמונה. הסבירו מה הבעייתיות במעשה שמתואר בפסוק זה.

**אחאב בן עמרי, מלכים א פרק טז פסוקים ל-לג:**

ל**וַיַּעַשׂ אַחְאָב בֶּן עָמְרִי הָרַע בְּעֵינֵי ה' מִכֹּל אֲשֶׁר לְפָנָיו.** לא**וַיְהִי הֲנָקֵל לֶכְתּוֹ בְּחַטֹּאות יָרָבְעָם בֶּן נְבָט. וַיִּקַּח אִשָּׁה אֶת אִיזֶבֶל בַּת אֶתְבַּעַל מֶלֶךְ צִידֹנִים, וַיֵּלֶךְ וַיַּעֲבֹד אֶת הַבַּעַל** [הבעל הוא אל הגשם של הכנענים] **וַיִּשְׁתַּחוּ לוֹ.** לב**וַיָּקֶם מִזְבֵּחַ לַבָּעַל בֵּית הַבַּעַל אֲשֶׁר בָּנָה בְּשֹׁמְרוֹן.** לג**וַיַּעַשׂ אַחְאָב אֶת הָאֲשֵׁרָה** [האשרה היא אלת האדמה הכנענית]**. וַיּוֹסֶף אַחְאָב לַעֲשׂוֹת לְהַכְעִיס אֶת ה' אֱלֹהֵי יִשְׂרָאֵל מִכֹּל מַלְכֵי יִשְׂרָאֵל אֲשֶׁר הָיוּ לְפָנָיו.**



האל בעל מוויקיפדיה [בקישור](https://he.wikipedia.org/wiki/%D7%91%D7%A2%D7%9C_(%D7%90%D7%9C)#/media/File:Baal_Ugarit_Louvre_AO17330.jpg) זה.

הפסוק הקשור למתואר בתמונה:

**דף עבודה: עבודה זרה בישראל**

האם המעשה המתואר תואם את החוקים שלמדנו מספר דברים או מנוגד להם? הסבירו

**מדרש תמונה: אליהו**

(התמונה לקוחה מתוך ויקיפדיה – ערך תקופת הברונזה, ואין עליה זכויות יוצרים:

<https://upload.wikimedia.org/wikipedia/commons/a/ad/Dagger_Early_Bronze_Age.jpg>)

התבוננו בתמונה שלפניכם וקראו את הקטע מתוך מלכים א שבו מתאר אליהו לאלוהים את המציאות הבעייתית שבה הוא חי. מצאו את הפסוק המתקשר לתמונה וצטטו אותו במקום המיועד לכך מתחת לתמונה. הסבירו מה הבעייתיות במעשה שמתואר בפסוק זה.

**אליהו, מלכים א פרק יט פסוקים ח-י:**

ח**וַיָּקָם וַיֹּאכַל וַיִּשְׁתֶּה, וַיֵּלֶךְ בְּכֹחַ הָאֲכִילָה הַהִיא אַרְבָּעִים יוֹם וְאַרְבָּעִים לַיְלָה עַד הַר הָאֱלֹהִים חֹרֵב.** ט**וַיָּבֹא שָׁם אֶל הַמְּעָרָה וַיָּלֶן שָׁם. וְהִנֵּה דְבַר ה' אֵלָיו וַיֹּאמֶר לוֹ: 'מַה לְּךָ פֹה אֵלִיָּהוּ?'** י**וַיֹּאמֶר: 'קַנֹּא קִנֵּאתִי** [נלחמתי בעבור] **לַה' אֱלֹהֵי צְבָאוֹת, כִּי עָזְבוּ בְרִיתְךָ בְּנֵי יִשְׂרָאֵל, אֶת מִזְבְּחֹתֶיךָ הָרָסוּ וְאֶת נְבִיאֶיךָ הָרְגוּ בֶחָרֶב, וָאִוָּתֵר אֲנִי לְבַדִּי, וַיְבַקְשׁוּ אֶת נַפְשִׁי לְקַחְתָּהּ'.**



הפסוק הקשור למתואר בתמונה:

האם המעשה המתואר תואם את חוקים שלמדנו בספר דברים או מנוגד להם? הסבירו

**דף עבודה: עבודה זרה בישראל**

**מדרש תמונה: יהואחז בן יהוא**

התבוננו בתמונה שלפניכם וקראו את הקטע מתוך מלכים ב. מצאו את הפסוק המתקשר לתמונה וצטטו אותו במקום המיועד לכך מתחת לתמונה. הסבירו מה הבעייתיות במעשה שמתואר בפסוק זה.

**יהואחז בן יהוא, מלכים ב פרק יג פסוקים א-ו:**

ג**וַיִּחַר אַף ה' בְּיִשְׂרָאֵל** [ה' כעס על ישראל] **וַיִּתְּנֵם בְּיַד חֲזָאֵל מֶלֶךְ אֲרָם וּבְיַד בֶּן הֲדַד בֶּן חֲזָאֵל כָּל הַיָּמִים.** ד**וַיְחַל יְהוֹאָחָז אֶת פְּנֵי ה'** [יהואחז התפלל]**. וַיִּשְׁמַע אֵלָיו ה' כִּי רָאָה אֶת לַחַץ יִשְׂרָאֵל כִּי לָחַץ אֹתָם מֶלֶךְ אֲרָם.** ה **וַיִּתֵּן ה' לְיִשְׂרָאֵל מוֹשִׁיעַ, וַיֵּצְאוּ מִתַּחַת יַד אֲרָם. וַיֵּשְׁבוּ בְנֵי יִשְׂרָאֵל בְּאָהֳלֵיהֶם כִּתְמוֹל שִׁלְשׁוֹם.** ו**אַךְ לֹא סָרוּ מֵחַטֹּאת בֵּית יָרָבְעָם אֲשֶׁר הֶחֱטִי אֶת יִשְׂרָאֵל בָּהּ הָלָךְ, וְגַם הָאֲשֵׁרָה** [האשרה היא אלת האדמה והפריון הכנענית] **עָמְדָה בְּשֹׁמְרוֹן.**



האם המעשה המתואר תואם את החוקים שלמדנו מספר דברים או מנוגד להם? הסבירו

תמונת האשרה מתוך ויקיפדיה ב[קישור](https://upload.wikimedia.org/wikipedia/commons/2/20/Hecht_Museum%2C_Israel_%E2%80%93_figurines_010.JPG) זה.

הפסוק הקשור למתואר בתמונה: